खरगौन | मुख्यमंत्री श्री शिवराजसिंह चौहान 26 सितंबर को नागलवाड़ी उद्वहन सिंचाई परियोजना का भूमिपूजन करेंगे। 949.55 करोड़ की लागत वाली इस सिंचाई परियोजना से सेगांव, राजपुर, ठीकरी तथा खरगोन तहसीलों के 116 से अधिक ग्रामों की 47 हजार हेक्टेयर कृषि भूमि में सिंचित होगी। भूमिपूजन कार्यक्रम के स्थल के लिए बुधवार को क्षेत्रीय सांसद श्री सुभाष पटेल ने निरीक्षण किया। इस अवसर पर मंदिर समिति अध्यक्ष दिनेश यादव सहित अन्य जनप्रतिनिधि उपस्थित रहे।